তপন কটকী,পুৰণিগুদাম নগাঁও জিলাৰ পুৰণিগুদামৰ ন-আলিমূৰস্থিত বিদ্যুত্ বিভাগৰ কাৰ্যালয়ত যোৱা নিশা সৃষ্টি হয় উত্তপ্ত পৰিস্থিতিৰ৷ পুৰণিগুদাম ন-আলিমূৰস্থিত পাৱাৰ হাউছৰ ৰঞ্জিত কুমাৰ তামুলী আৰু সস্তী কুমাৰ বৰা নামৰ দুজন বিদ্যুত্ কৰ্মীক বিদ্যুত্ যোগান উপ-কেন্দ্ৰটোত কাম কৰি থকা অৱস্থাতে কেইবাজনীয়া এটা দুৰ্বৃত্তৰ দলে আক্ৰমণ কৰাত তেওঁলোক গুৰুতৰভাৱে আহত হয়৷ অচিনাক্ত দুৰ্বৃত্তৰ আক্ৰমণত গুৰুতৰভাৱে আহত বিদ্যুত্ কৰ্মী দুজনক স্থানীয় ৰাইজে ততাতৈয়াকৈ চামগুৰি প্ৰাথমিক স্বাস্থ্য কেন্দ্ৰলৈ প্ৰেৰণ কৰে৷ অৱশ্যে আক্ৰমণ কৰিয়েই পাৱাৰ হাউছটোৰ পৰা পলায়ন কৰিলে অচিনাক্ত দুৰ্বৃত্তৰ দলটোৱে।
পুৰণিগুদামত অচিনাক্ত দুৰ্বৃত্তৰ আক্ৰমণত দুজন বিদ্যুত্ কৰ্মী আহত